
МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО 
през учебната 2022/2023 г.






ОБЩИ ПОЛОЖЕНИЯ
Управлението на възпитателно образователния процес в ДГ №105 „ Ракета“ е с високо качество, което се дължи на добрата научна подготовка на преподавателите и добрата адаптация на децата към образователната среда.
Отчитайки целите на образователната институция, заложени в стратегията, се предвиждат следните мерки за повишаване качеството на образованието.
1. Мерки свързани с учителите
1.1.Повишаване на квалификацията на преподавателите.
1.2.Повишаване мотивацията на учителите.
1.3.Насърчаване на комуникацията между учителите.
1.4.Организация и планиране на педагогическата ситуация.
1.5.Използване на разнообразни форми за проверка на знанията, уменията и компетентностите на децата, подчинени на ясно формулирани критерии.
1.6.Развиване на позитивно отношение дете-учител.
2. Мерки свързани с децата.
2.1.Активна страна в образователния процес.
2.2.Политики за подкрепа на гражданското, здравното и интеркултурното образование.
2.3.Обратна връзка с децата.
2.4.Развиване на позитивно отношение дете-дете.
2.5.Ефективни мерки за подържане на дисциплината.
2.6.Взаимообучителна метода.
2.7.Мотивиране на децата за участие в състезания, конкурси и др.
3.Мерки свързани с образователната институция.
3.1.Подобряване на МТБ
3.2.Използване на съвременни ИКТ в образователния процес.
3.3.Осигуряване на интерактивно обучение.
3.4.Функционираща вътрешна система за управление и контрол на качеството на образованието и възпитанието в ДГ.
3.5.Механизъм за ранно предупреждение за различни рискове.
3.6.Активно взаимодействие с Обществения съвет.
3.7.Ефективно взаимодействие ДГ- семейство.
Предвидените мерки за повишаване на качеството на образованието в детската градина се основават на: 
· Закон за предучилищното и училищно образование / ЗПУО/;
· Държавни образователни стандарти;
· Наредба №15 / 22.07.2019г.за статута и професионалното развитие на учителите, директорите и другите педагогически специалисти;
· Стратегия за развитие на ДГ №105 „ Ракета“;
· План за квалификационната дейност за 2022/2023г.

                                         ЦЕЛ
Целта нанастоящият документ е предлагане на мерки за повишаване на качеството на образованието в Детската градина №105 „Ракета“. Мерките не бива да се разглеждат едностранно, а да бъдат многоаспектни и да обхващат както учители и деца , така и образователно-възпитателната среда.

МЕРКИ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО В ДЕТСКАТА ГРАДИНА №105 „РАКЕТА“

МЕРКИ СВЪРЗАНИ С УЧИТЕЛИТЕ
1.Повишаване на квалификацията на преподавателите.
Прилагане на план за квалификационната дейност за учебната 2022-2023 година.
Срок на изпълнение: целогодишен
Отговорник: Главен учител и комисия по квалификационна дейност
2.Повишаване мотивацията на учителите
Това може да се постигне чрез морални, материални стимули и оказване на подкрепа при изпитване на трудности
· Увеличаване на индивидуалните трудови възнаграждения на работещите в рамките на утвърдените средства в делегирания бюджет;
· Формиране на система за морални стимули;
· Справедливо оценяване на резултатите от труда на педагогическите специалисти за учебната година;
· Допълнително трудово възнаграждение по показатели и критерии, заложени във ВПРЗ;
· Наличие на етичен кодекс на общността.
Срок на изпълнение: целогодишен, месец октомври
Отговорник: Директор, Комисия за определяне на постигнати резултати от труда, СО.
3. Насърчаване на комуникацията между учителите.
- Активна комуникация между учителите и непедагогическите специалисти с цел повишаване на образователните резултати и подобряване на дисциплината на децата.
- Мултиплициране на придобитите знания на семинари и квалификационни обучения.
- Съвместно реализиране на общи проекти
- Главният учител да провежда информационни срещи за разясняване новости в образованелния процес.
Срок на изпълнение: целогодишен
Отговорник: Главен учител
4. Организация и планиране на педагогическата ситуация
Учителите трябва да притежават достатъчни умения при планиране на педагогическата ситуаци, да проявяват гъвкавост и творчество и разбират необходимостта от промени в плановете си , за да отговарят на образователните потребности на децата.
Срок на изпълнение: целогодишен
Отговорник: Главен учител, учители
5. Използване на разнообразни форми за проверка на знанията, уменията и компетентностите на децата, подчинени на ясно формулирани критерии.
Учителят трябва да използва разнообразни форми за проверка и оценка, които са : устни, подчинени на познавателните книжки и практически форми. 
Срок на изпълнение: целогодишен
Отговорник: Главен учител, учители
         6.Развиване на позитивно отношение учител - дете.
	Откликване на въпроси и проблеми от едната и другата страна.
Срок на изпълнение: целогодишен
Отговорник: психолог
МЕРКИ СВЪРЗАНИ С ДЕЦАТА
1.Активна страна в образователния процес
Децата да бъдат поставени в центъра на цялостната педагогическа дейност в образователната общност.Това може да се реализира чрез:
· Възлагане на повече самостоятелни задачи, които да ги превърнат в активна част;
· Практическа приложимост на образователното съдържание и използване на методите за учене чрез действие;
· Създаване на умения за работа в екип, чрез групови задачи, проекти и др.;
· Създаване на умения у децата за самооценка, самоанализ и самоконтрол.
Срок на изпълнение: целогодишен
Отговорник: Учители, психолог
2. Политики за подкрепа на гражданското, здравното и интеркултурното образование.
- поощряване на публичните изяви на децата;
- доброволчески дейности в и извън детската градина;
- осигуряване на форми и места за изразяване на мнения и предложения за живота в ДГ от страна на деца и родители;
-кампании, подкрепящи здравето, толерантността, социалната чувствителност, правата на човека, опазване на околната среда;
- празничен национален календар и такъв на другите държави;
- екологичен календар с международните дати , свързани с опазване на околната среда;
- форми на посредничество, решаване на конфликти, превенция на агресията;
- организиране на изложби, конкурси, състезания и викторини;
- развиване и подържане на физическа дееспособност и подготовка за активен и здравословен начин на живот;
- наличие на етични правила по групите, изготвени от децата, с помощта на учителите, психолога и представител на обществения съвет;
- възпитаване в дух на родолюбие, инициативи свързани с миналото и фолклорните традиции;
- празници в ДГ „ Ракета“. 
Срок на изпълнение: целогодишен
Отговорник: Директор, учители, у-л музика, психолог
3. Обратна връзка с децата
За да се определят трудностите при изучаване на учебния материал е удачно да се търси и мнението на децата.Това може да стане чрез периодично организиране на беседи с децата, където учителят ще се ориентира по-лесно за индивидуалните им потребности.
Срок на изпълнение: целогодишен
Отговорник: Учители, психолог
4. Развиване на позитивно отношение дете-дете.
Това се постига чрез работа в екип, поставяне на общи задачи.
Срок на изпълнение: целогодишен
Отговорник: Учители, психолог
5. Ефективни мерки за подържане на дисциплината.
Децата трябва да спазват правилата на групата.При неспазване на съответните правила трябва да се приложат санкции, изработени заедно с тези правила.
Срок на изпълнение: целогодишен
Отговорник: Учители, психолог, помощник-възпитатели
6.Взаимообучителна метода.
Осигуряване на възможност  и насърчаване на децата да  се подпомагат един друг. Това се реализира, чрез екипни задачи, работа по общи проекти, консултации между децата.
Срок на изпълнение: целогодишен
Отговорник: Учители
7.Мотивиране на децата за участие в състезания, конкурси и др.
Реализира се чрез морални и материални стимули, за които са разработени правила.
Срок на изпълнение: целогодишен
Отговорник: Директор, учители
МЕРКИ СВЪРЗАНИ С ОБРАЗОВАТЕЛНАТА ИНСТИТУЦИЯ.
1.Подобряване на МТБ
Осигуряване на подходяща материално –техническа база, която да отговаря на съвременните изисквания.Обособяване на библиотека, като средище на различни видове изкуства.
Срок на изпълнение: целогодишен
Отговорник: Учители 
2.Използване на съвременни ИКТ в образователния процес.
Достъпа до съвременни информационни технологии на учители и деца е неразделна и все по-важна част от достъпа до образование. Навлизането на иновации, базирани на ИКТ в ДГ оптимизира процеса на обучение и повишава неговата ефективност.
Срок на изпълнение: целогодишен
Отговорник: Директор, учители,комисия по квалификационна дейност
3.Осигуряване на интерактивно обучение.
Осигуряване на условия за ползване на мултимедия и интернет, интерактивни дъски, подходящ софтуер за обучение. Прилагане на интерактивни методи, като: ситуационни / симулация, ролеви игри, казуси и др./; опитни / проекти, експерименти/; дискусионни / дебати, беседи, дискусии/.
Срок на изпълнение: целогодишен
Отговорник: Директор,комисия по квалификационна дейност
4.Функционираща вътрешна система за управление и контрол на качеството на образованието и възпитанието в ДГ.
Наличие на вътрешна система за осигуряване на качеството и тя да функционира ефективно- да се отчитат резултати, на основание на които се правят анализи и изводи и се формулират предложения до ръководството на ДГ за повишаване на качеството.
 Срок на изпълнение: целогодишен
Отговорник: Главен учител, старши учители
5.Механизъм за ранно предупреждение за различни рискове.
Това се реализира чрез мерки заложени  в Плана за превенция за насилието , в Програмата за превенция на ранното отпадане, в Програмата за предоставяне на равни възможности и за приобщаване на децата от уязвими групи, както и своевременно унведомяване  и работа с родителите. 
Срок на изпълнение: целогодишен
Отговорник: Учители, психолог
6.Активно взаимодействие с Обществения съвет.
Общественият съвет трябва да има съществен принос в осигуряване на допълнителни финансови и материални средства , подпомага и участва в дейности, организирани от ДГ.
 Срок на изпълнение: целогодишен
Отговорник: Директор
7.Педагогическо взаимодействие ДГ- семейство.
Цялата информация за дейността на ДГ е предоставена на сайта на институцията. Родителите се информирани за планираните дейности чрез сайта и вайбър групите. Проявяват интерес за участие в организирането и провеждането на дейностите.
Срок на изпълнение: целогодишен
Отговорник: Директор, учители
ПОКАЗАТЕЛИ ЗА ИЗМЕРВАНЕ НА ПОСТИГНАТОТО КАЧЕСТВО НА ОБРАЗОВАНИЕ В ДГ №105 „РАКЕТА“
За изпълнение на посочените мерки са заложени следните показатели:
1. ПОСТИГНАТИ РЕЗУЛТАТИ НА ДЕЦАТА
1.1. Диагностицирани знания, умения и отношения на децата / входно-изходно ниво/
2. ПОВЕДЕНИЕ И ДИСЦИПЛИНА
2.1. Брой на допуснатите отсъствия.
2.2.Агресия между децата.
3. ДРУГИ
3.1. Брой учители повишили квалификацията си.
3.2.Материална база.
3.3.Реализирани проекти.
3.4. Съвместни дейности с родителите.
[bookmark: _GoBack]Мерките за повишаване качеството на образованието  са приети на ПС с Протокол №1/16.09.2022г.







